**Zalakaros Város Önkormányzata**



 **8749 Zalakaros, Gyógyfürdő tér 1.**

**Telefon: 93/340-100, Fax: 93/340-531**

**hivatal@zalakaros.hu**

**TÁJÉKOZTATÓ**

**a Gólyafészek otthonokban történő elhelyezés feltételeiről**

Zalakaros Város Önkormányzata Képviselőtestületének 22/2012. (V. 11.) számú rendelete alapján a Zalakaros, Jegenye sor 8. szám alatti Gólyafészek otthonokban történő elhelyezés feltételeiről az alábbiakban tájékoztatjuk:

Felhívjuk a pályázók figyelmét arra, hogy a meghirdetett otthonok használata nem tartozik a lakásokra vonatkozó jogszabályok hatálya alá, igénybevételükre kizárólag a 22/2012. (V. 11.) sz. rendeletben foglaltak az irányadók.

**Az otthonokban történő elhelyezésre jogosultak azok, akik:**

* házassági vagy bejegyzett élettársi életközösségben élnek,
* kereső tevékenységet végeznek, kivéve ha a házastársak egyike

TGYÁS/GYED/GYES-en van,

* a házastársak egyike zalakarosi lakóhellyel vagy munkahellyel, vállalkozással

rendelkezik,

* a kérelem benyújtásakor a házastársak/élettársak egyike sem töltötte be a 40. életévét,
* Zalakaroson igazolhatóan nem rendelkeznek beköltözhető lakással vagy olyan

forgalomképes ingatlannal, mely önálló lakhatásukat biztosítaná,

* vállalják, hogy lakhatásuk megoldásáról a rendeletben foglaltak szerint gondoskodnak,
* az otthonokban történő elhelyezés feltételeit magukra nézve kötelezőnek elismerik és

kötelezettséget vállalnak a rendeletben meghatározott otthonhasználati szerződés

megkötésére.

**A jogosultság megállapításához a fenti feltételek együttes fennállása szükséges.**

Az otthonhasználattal összefüggő díjak:

o induló élő-takarékosság összege - a mindenkori legkisebb öregségi nyugdíj 10-szerese

o kötelező élő-takarékosság havi összege: 20.000,-Ft

/A fenti, két formában történő takarékossági szerződés megléte, feltétele a szálláshasználati szerződés megkötésének !/

* havonta fizetendő szálláshasználati díj: 15-20.000,-Ft
* havonta fizetendő, egyedi mérőkön mért rezsiköltségek

Az induló élő-takarékosság:

o lakossági lakástakarék-pénztárban

o állampapírban

o folyamatosan megújítható takaréklevélben

o banki betétjegyben

o lekötött lakossági folyószámlán lévő letétben, illetve

o az ifjúsági takarékbetétben való elhelyezés

o (továbbiakban: lakástakarék-pénztár) igazolásával valósul meg.

A kötelező élő-takarékosság :

o a pályázatban vállalt összeg állami garanciájú lakás-takarékpénztárban (ennek bármilyen biztosítással, banki kiegészítő lekötéssel kombinált változatával) történő elhelyezése és igazolása (= kötelező élő-takarékosság).

o A lakás-takarékpénztári megtakarítás helyett olyan megtakarítási forma is engedélyezhető, mely a bentlakás ideje alatt kizárólag lakáscélra használható fel.

A pályázatokat, az e célra rendszeresített nyomtatványon kell benyújtani.

A benyújtott pályázatok elbírálója:

Zalakaros Város Önkormányzat Képviselőtestülete.

**Zalakaros Város**

**Önkormányzata**

**1. sz. melléklet**

**Bírálati szempontsor**

|  |  |  |
| --- | --- | --- |
| Bírálati szempontok | Pont érték | Kapott pont |
| A pályázók mindkét tagja munkaviszonnyal rendelkezik | 4 |  |
| A pályázók egyik tagja munkaviszonnyal rendelkezik | 2 |  |
| A pályázók mindkét tagja zalakarosi állandó lakos | 2 |  |
| A pályázók egyik tagja zalakarosi állandó lakos | 1 |  |
| A pályázók mindkét tagja zalakarosi munkahellyel rendelkezik | 2 |  |
| A pályázók egyik tagja zalakarosi munkahellyel rendelkezik | 1 |  |
| A pályázók mindkét tagja helyi civil szervezet tagja | 2 |  |
| A pályázók egyik tagja helyi civil szervezet tagja | 1 |  |
| A pályázók rendelkeznek gyermekkel | Gyermekenként 3 pont |  |
| A pályázók gyermeke (i) a helyi nevelési és oktatási intézménybe jár | Gyermekenként 1 pont |  |
| A pályázók a rendeletben előírt induló takarékosságnál nagyobb megtakarítással rendelkeznek | 10%-onként 3 pont |  |
| A pályázók a rendeletben minimálisan előírt kötelező takarékosságnál nagyobb összegű havi megtakarítást vállaltak | Minden vállalt 1.000,-Ft többlet után 1 pont |  |
| A pályázók nem rendelkeznek a rendelet 6 /.§ e) bekezdésében meghatározott az önálló lakhatásukat biztosító lakással vagy forgalomképes ingatlannal | 10 pont |  |

**Kapott pontok mindösszesen: ………………….**